একের পর এক রেল দুর্ঘটনা নিয়ে যখন প্রশ্ন উঠছে, তখনই ফের দুর্ঘটনা ভারতীয় রেলে। এবার দুর্ঘটনা কবলে দিল্লি মেট্রো। এক সর্বভারতীয় সংবাদমাধ্যমে প্রকাশিত খবর অনুযায়ী, ট্রায়াল রানের সময়ে বেলাইন হয়ে এই দুর্ঘটনা ঘটে। 
জানা গিয়েছে, আগামী ২৫ ডিসেম্বর দিল্লির কালকাজি মন্দির থেকে বোটানিকাল গার্ডেন করিডর পর্যন্ত নতুন রুটে মেট্রো চালু হওয়ার কথা। সেই উপলক্ষেই এদিন ট্রায়াল রান চলছিল। গতির মাথায় সোজা দেওয়াল ভেঙে ঝুলতে থাকে একটি রেক। তবে ট্রেনে চালক না থাকায় কেউ আহত হননি।
২৫ তারিখ প্রধানমন্ত্রী নরেন্দ্র মোদীর এটি উদ্বোধন করতে আসার কথা। কিন্তু, মোদীর উদ্বোধনের আগেই ঘটল এই বিপত্তি।
স্বাভাবিকভাবেই এই ঘটনায় বিব্রত মেট্রো রেলের কর্তারা। ঘটনার ভিডিও সোশ্যাল মিডিয়ায় ভাইরাল হয়ে যায়। মেট্রো রেলের কর্তাদের অনুমান, যান্ত্রিক ত্রুটির কারণেই এই ঘটনা ঘটেছে। মেট্রোর নতুন রেকগুলির অধিকাংশই স্বয়ংক্রিয়। তাই আশঙ্কা কিন্তু থেকেই যাচ্ছে।
প্রসঙ্গত, দিল্লি মেট্রোর নতুন এই লাইন চালু হলে নয়ডার সঙ্গে দক্ষিণ দিল্লিতে পৌঁছানোর ঝক্কি অনেক কমবে। উদ্বোধনের আগে গত কয়েক সপ্তাহ ধরে চলছিল তার ট্রায়াল রান। এর মধ্যেই ঘটে গেল বিপত্তি। 
দেখে নিন সেই ভিডিও—
 

Delhi Metro Train crashed into the wall. It happened at Kalindi Kunj depo. PM Narendra Modi will inaugurate the Botanical Garden on the Kalkaji Mandir stretch (Magenta Line) on December 25. pic.twitter.com/vyozISos01
— Shadab Moizee (@shadabmoizee) 19 December 2017